**Ministru kabineta rīkojuma projekta**

„Par Ministru kabineta 2001.gada 14.marta rīkojuma Nr.140 „Par Latvijas Republikas Aizsardzības ministrijas un Bulgārijas Republikas Aizsardzības ministrijas līgumu par sadarbību aizsardzības jomā” atzīšanu par spēku zaudējušu”

**sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts aizsardzības koncepcijas (pieņemta Saeimā 2012.gada 10.maijā) 49.punkts: Pieredzes apmaiņa ar NATO partnervalstīm aizsardzības reformu ieviešanā. Latvija aktīvi sadarbojas ar valstīm, kuru ārpolitikas un drošības politikas mērķi ir ciešākas sadarbības attīstīšana ar NATO un ES. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2001.gada 14.martā Ministru kabinetā tika apstiprināts Ministru kabineta rīkojums Nr.140 „Par Latvijas Republikas Aizsardzības ministrijas un Bulgārijas Republikas Aizsardzības ministrijas līgumu par sadarbību aizsardzības jomā”, uz kura pamata 2001. gada 27.aprīlī Sofijā tika parakstīts Latvijas Republikas Aizsardzības ministrijas un Bulgārijas Republikas Aizsardzības ministrijas līgums par sadarbību aizsardzības jomā (turpmāk - Līgums). Līgums tika noslēgts uz nenoteiktu laiku.2014.gada 4.jūnijā tika noslēgts Latvijas Republikas un Bulgārijas Republikas Aizsardzības ministrijas saprašanās memorands par sadarbību aizsardzības jomā (turpmāk – Saprašanās memorands). Saprašanās memoranda 7.3. punkts paredz, ka tā spēkā stāšanās dienā Līgums zaudē spēku. Turpmāk Līguma jautājumu loku regulē Saprašanās memorands. Ņemot vērā 2013.gada 18.jūlija grozījumus likuma „Par Latvijas Republikas starptautiskajiem līgumiem” 2.pantā, Saprašanās memorands kā starptautiska apņemšanās, kas tiek slēgta resoru līmenī, nav uzskatāms par juridiski saistošu starptautisku līgumu. Līdz ar to tā noslēgšanai nav piemērojami likuma „Par Latvijas Republikas starptautiskajiem līgumiem” nosacījumi, tas ir, nav nepieciešama Saprašanās memoranda apstiprināšana Ministru kabinetā. Ņemot vērā minēto, un to ka, turpmākā sadarbība aizsardzības jomā tiks noteikta starpresoru līguma ietvaros, Ministru kabineta 2001.gada 14.marta rīkojums Nr.140 „Par Latvijas Republikas Aizsardzības ministrijas un Bulgārijas Republikas Aizsardzības ministrijas līgumu par sadarbību aizsardzības jomā” ir atzīstams par spēku zaudējušu. |
| 3. | Projekta izstrādē iesaistītās institūcijas | Ministru kabineta rīkojuma projektu„Par Ministru kabineta 2001.gada 14.marta rīkojuma Nr.140 „Par Latvijas Republikas Aizsardzības ministrijas un Bulgārijas Republikas Aizsardzības ministrijas līgumu par sadarbību aizsardzības jomā” atzīšanu par spēku zaudējušu” izstrādājusi Aizsardzības ministrija. |
| 4. | Cita informācija | Papildus saistības Latvijas Republikai šis projekts neuzliek.  |

**Anotācijas II, III un IV sadaļa – rīkojuma projekts šīs jomas neskar.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 2001.gada 27.aprīlī Sofijā parakstītais Latvijas Republikas Aizsardzības ministrijas un Bulgārijas Republikas Aizsardzības ministrijas līgums par sadarbību aizsardzības jomā aizstāts ar 2014.gada 4.jūnijā noslēgto Latvijas Republikas un Bulgārijas Republikas Aizsardzības ministrijas saprašanās memorandu par sadarbību aizsardzības jomā. |
| 3. | Cita informācija | Nav. |

**Anotācijas VI sadaļa – rīkojuma projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar.  |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar.  |
| 6. | Cita informācija | Nav.  |

Aizsardzības ministrs R.Vējonis

Vīza: valsts sekretārs J.Sārts

03.11.2014

509

I.Palepa

Inese.Palepa@mod.gov.lv

tel:. 67335217; fakss: 67212307